- Sverige og Storbritannia samarbeider om masseovervåkning
Opplysningene stammer fra dokumenter lekket av den amerikanske avhopperen Edward Snowden. Etter at Snowden lekket avslørende opplysninger om det amerikanske etteretningsorganet National Security Agency (NSA) sin omfattende overvåkning, kommer stadig nye avsløringer frem i offentlighetens lys. De siste dokumentene som er lekket avslører at både svensk, tysk, fransk, spansk og britisk etterretning har samarbeidet om å utvikle metoder for massiv overvåking av internett, skriver The Guardian.Den britiske etterretningsorganisasjonen GCHQ har spilt en ledende rolle og gitt råd til sine europeiske kolleger om hvordan de kan omgå lover som begrenser overvåkingen, ifølge The Guardian. Informasjonen innhentes ved å tappe store fiberoptiske datakabler. På denne måten kan man komme seg forbi krypteringer og hente ut opplysninger.Sverige vedtok i 2008 en avlyttingslov som gir det svenske forsvarets radioanstalt (FRA) rett til å drive signalspaning på kabelbåren trafikk som går inn og ut av Sverige, inkludert telefon- og internettrafikk. Tidligere i høst hevdet den britiske gravejournalisten Duncan Campbell at FRA, som er en sivil etat under det svenske Forsvarsdepartementet, er National Security Agencys (NSA) hemmelige partner i EU. Den såkalte FRA-loven skapte stor debatt i Sverige, og motstandere av loven fryktet at den ville lovliggjøre overvåking av privatpersoner. Kilde: VG/NTB
Sverige, Tyskland og flere andre europeiske land hjelper Storbritannia med å overvåke internett, skriver avisen The Guardian.